উপরের বর্ণিত যত অপ্রাপ্তি সকল অপ্রাপ্তির মূল গলদ নেতৃত্বের। নেতৃত্ব যদি সৎ, যোগ্য ও দেশপ্রেমিক না হয় তাহলে সে দেশে নানামুখী অরাজকতা ও অশান্তি লেগেই থাকে। কাক্সিক্ষত নেতৃত্ব এমনি এমনি তৈরি হয় না, এর জন্য প্রয়োজন নৈতিক শিক্ষা। আর সে শিক্ষার পরিধি মূল গোড়া আমাদের শিক্ষানিকেতন, সমাজ ও পরিবার। যেকোনো উৎপাদনকেন্দ্রের মূল ইঞ্জিনে যদি গরবর থাকে সেখান থেকে টেকসই সামগ্রী উৎপাদন সম্ভব নয়। এখনো দেশের শিক্ষাব্যবস্থায় ব্রিটিশ বেনিয়াদের স্বার্থ হাসিল করার প্রয়াসে একদল কেরানি আর ভোগবাদী মানুষ সৃষ্টি করার বিকল ইঞ্জিন দিয়ে দেশের শিক্ষাব্যবস্থা চলছে। রক্তে মাংসে নামে মুসলমান হলেও আমাদের রন্ধ্রে রন্ধ্রে জাহেলিয়াতের বিষবাষ্প অনুপ্রবেশ করেছে সাংঘাতিকভাবে। আমাদের শিক্ষাব্যবস্থায় নৈতিক শিক্ষা নামমাত্র থাকলেও এখানে পুঁজিবাদ ও ধর্মনিরপেক্ষতার শিক্ষা দেয়া হয়। অথচ মহান সৃষ্টিকর্তা আল্লাহ রাব্বুল আলামিন পৃথিবীর সর্বশ্রেষ্ঠ মানব হজরত মুহাম্মদকে (সা) প্রথম যে শিক্ষা দিয়েছিলেন তা হলো ‘পড় তোমার প্রভুর নামে যিনি তোমাকে শিক্ষা দিয়েছেন (আল কুরআন)।’ আমাদের শিক্ষাব্যবস্থাতে আগামী প্রজন্ম কথিত আধুনিক শিক্ষা লাভ করতে গিয়ে আল্লাহদ্রোহী হয়ে পড়ছে। সমাজ ও পরিবারে চলছে বুদ্ধিসঙ্কট। এখানে নিজেদেরকে আল্লাহর সন্তুষ্টির উপযোগী কত বেশি করা যায় তার চাইতে দুনিয়ার বাজারে যেকোনো মূল্যে নিজের প্রতিপত্তি কিভাবে বাড়ানো যায় তার নোংরা প্রতিযোগিতা চলছে। এই প্রতিযোগিতায় সন্তানের বাহ্যিক অর্জনের (শিক্ষাগত যোগ্যতা, ব্যবসা-বাণিজ্য, অর্থ প্রতিপত্তি) জন্য যত আয়োজন, সন্তানের অভ্যন্তরীণ সৌন্দর্য (নৈতিক চরিত্র, মানবিক মূল্যবোধ, পরকালীন সচেতনতা) বৃদ্ধির ব্যাপারে সমাজ বা পরিবারে কোনো তৎপরতা লক্ষ্য করা যায় না। যারা একটু আধটু চেষ্টা করে সমাজের এমন নাজুক পরিস্থিতিতে তাদের প্রচেষ্টায়ও ভাটা পড়েছে। দুনিয়ার সাময়িক আয়োজনের পেছনেই ছুটতে ছুটতে তারা হাঁফিয়ে উঠেছে। মানব জীবনের চূড়ান্ত পরিণতির বিষয়ে অবিশ্বাস বা অজ্ঞতার কারণেই বিশ্বমানবতার এমন বেহালদশা। তাই এমন পরিস্থিতিতে শিক্ষাব্যবস্থায় ইসলামীকরণ ব্যতীত প্রত্যাশিত নেতৃত্ব ও সমাজব্যবস্থা প্রতিষ্ঠা করা সম্ভব নয়। জাতির এমন বেহাল পরিস্থিতিতে সাহসিকতার সাথে পরিস্থিতি মোকাবেলা করার জন্য নেতৃত্ব আসা জরুরি।